cyanic-selkie/wikianc huggingface dataset:
পূর্ব পৈলনপুর ইউনিয়ন
গ্রাম সমূহ
জালালপুর
সাদেকপুর
রশিদপুর
হামছাপুর।
শিক্ষা
শিক্ষার হারঃ- ৩৯.১৭%
শিক্ষা প্রতিষ্ঠান-
খাল ও নদী
খাল ও নদী পরিবেষ্টিত একটি ইউনিয়ন।
জনপ্রতিনিধি
বর্তমান চেয়ারম্যান- মো: আব্দুল মতিন
পুরাতন চেয়ারম্যান বৃন্দ
১১ নভেম্বর ২০২১- শিহাব উদ্দিন
সারের ইতিহাস
সারের ইতিহাস মূলত তাদের রাজনৈতিক, অর্থনৈতিক এবং সামাজিক পরিস্থিতিতে ঐতিহ্যগত ব্যবহার দ্বারা ব্যাপকভাবে আকার ধারণ করেছে। পরবর্তীতে রাসায়নিকভাবে সংশ্লেষিত সারের ক্রমবিকাশের ফলে পরিবেশগত পরিস্থিতির একটি আমূল পুনর্নির্মাণ ঘটেছে।
ইতিহাস
মিশরীয়, রোমানীয়, ব্যাবিলনীয় এবং প্রথম দিকের জার্মান সবাই তাদের খামারের উৎপাদনশীলতা বাড়ানোর জন্য খনিজ এবং/বা সার ব্যবহারের প্রমাণ পাওয়া যায়। মাটির কার্যকারিতা বৃদ্ধির জন্য কাঠের ছাই-এর ব্যবহার ব্যাপক আকার ধারণ করে।
ইউরোপের মূল ব্যক্তিত্ব
১৭৩০ এর দশকে ভিসকাউন্ট চার্লস টাউনশ্যান্ড (১৬৭৪–১৭৩৮) প্রথমে চারটি ফসল চক্রাবর্ত ব্যবস্থার উন্নতির ফলাফল নিয়ে গবেষণা করেন যা তিনি ফ্ল্যাণ্ডার্সে ব্যবহার করে নিরীক্ষণ করেন। এ জন্য তিনি টুর্নিপ টাউনশ্যান্ড উপাধি অর্জন করেন।
জোহান ফ্রেডরিচ মেয়ার
জোহান ফ্রিডরিচ মেয়ার (১৭১৯–১৭৯৮) পৃথিবীর সামনে প্রথম গবেষণার একটি ক্রম কৃষির সাথে জিপসামের সম্পর্কের উপর উপস্থাপন করেন এবং উনবিংশ শতাব্দীতে অনেক রসায়নবিদ তাকে অনুসরণ করেন। যাহা হউক উনিশ শতকের গোড়ার দিকে তার ক্রিয়া পদ্ধতি সম্পর্কে প্রচুর মতামত রয়েছে, উদাহরণস্বরূপ:
মেয়ার শস্য চক্রের নতুন পদ্ধতিও উন্নীত করেন।
জাস্টাস ফন লাইবিগ
রসায়নবিদ জাস্টাস ফন লাইবিগ (১৮০৩-১৮৭৩) উদ্ভিদের পুষ্টি বোঝার ক্ষেত্রে অগ্রগতিতে ব্যাপক অবদান রাখেন। তাঁর গুরুত্বপূর্ণ রচনাসমূহ প্রথমে হিউমাসের জীবনী তত্ত্বকে নিন্দা করে, অ্যামোনিয়ার গুরুত্ব নিয়ে তর্ক করে এবং পরে উদ্ভিদের পুষ্টিতে অজৈব খনিজসমূহের গুরুত্ব প্রচার করে। প্রাথমিকভাবে লাইবিগের কাজ পরবর্তী ৫০ বছরেরও বেশি সময় ধরে কৃষি বিজ্ঞানের প্রশ্নসমূহের ব্যাখ্যার ক্ষেত্রে সফল হয়েছিল।
তিনি ইংল্যান্ডে অস্থিচূর্ণ যুক্ত সালফিউরিক অ্যাসিডের সাথে ফসফেট চুন ব্যবহার করে তৈরি করা সারের মাধ্যমে তাঁর তত্ত্বকে বাণিজ্যিকভাবে প্রয়োগ করার চেষ্টা করেন। যদিও এটি সেই সময় ব্যবহৃত পক্ষিমলসারে চেয়ে অনেক কম ব্যয়বহুল ছিল, তবুও এটি ব্যর্থ হয় কারণ এটি শস্য সঠিকভাবে শোষণ করতে সক্ষম হতো না।
স্যার জন বেনেট লয়েস
জন বেনেট লয়েস একজন ইংরেজ উদ্যোক্তা (তাঁর জীবন ও কাজের সময়ক্রম দেখুন), তিনি ১৮৩৭ সালে পাত্রে জন্মানো উদ্ভিদের উপর বিভিন্ন সারের প্রভাব সম্পর্কে পরীক্ষা শুরু করেন এবং এক বা দু'বছর পরে গবেষণা জমির ফসলের উপর সম্প্রসারিত করেন। তার তাত্ক্ষণিক ফলাফল হলো ১৮৪২ সালে তিনি সালফিউরিক অ্যাসিডের সাথে ফসফেটের ব্যবহার করে একটি সার তৈরি করে তার পেটেন্ট করেন এবং এভাবেই প্রথম কৃত্রিম সার শিল্প তৈরি হয়। পরবর্তী বছরে তিনি জোসেফ হেনরি গিলবার্টের কাজ তালিকাভুক্ত করেন, যিনি জিসেন বিশ্ববিদ্যালয়ে লাইবিগের অধীনে পড়াশোনা করেছিলেন, রথ্যামস্টেড এক্সপেরিমেন্টাল স্টেশনে গবেষণা পরিচালক হিসাবে কাজ করেছে, যেটি তিনি তাঁর এস্টেটে প্রতিষ্ঠা করেছিলেন। আজ পর্যন্ত এই যুগল প্রতিষ্ঠিত রথ্যামস্টেড গবেষণা কেন্দ্রটি এখনও ফসলের ফলনের উপর অজৈব এবং জৈব সারের প্রভাব নিয়ে গবেষণা করছে।
জিয়ান ব্যাপটিস্ট বুসিনগাল্ট
ফ্রান্সে জিয়ান ব্যাপটিস্ট বুসিনগাল্ট (১৮০২-১৮৮৭) নির্দিষ্ট করেন যে বিভিন্ন ধরনের সারে নাইট্রোজেনের পরিমাণ গুরুত্বপূর্ণ।
ধাতুবিদ্যাবিশারদ পার্সি গিলক্রিস্ট (১৮৫১-১৯৩৫) এবং সিডনি গিলক্রিস্ট থমাস (১৮৫০-১৮৮৫) গিলক্রিস্ট-থমাস প্রক্রিয়া আবিষ্কার করেন, যে প্রক্রিয়ায় ইস্পাত তৈরিতে উচ্চ ফসফরাস অ্যাসিডিক কন্টিনেন্টাল আকরিকগুলি সক্ষম করে। উত্পাদনযন্ত্রে ডলোমাইট চুনের আস্তরণের সময় ক্যালসিয়াম ফসফেটে পরিণত হয়, এটি থমাস-ফসফেট নামে পরিচিত যা সার হিসাবে ব্যবহৃত হতে পারে।
বার্কল্যান্ড-আইড প্রক্রিয়া
১৭৮৪ সালে হেনরি ক্যাভেনডিশের ব্যবহৃত পদ্ধতির ভিত্তিতে ১৯০৩ সালে নরওয়ের শিল্পপতি ও বিজ্ঞানী ক্রিস্টিয়ান বার্কল্যাণ্ড তাঁর ব্যবসায়িক অংশীদার স্যাম আইডের সাথে বার্কল্যাণ্ড–আইড প্রক্রিয়াটি তৈরি করেন। এই প্রক্রিয়ায় বেশ কয়েকটি রাসায়নিক প্রক্রিয়ার মধ্য দিয়ে নাইট্রিক অ্যাসিডে (HNO3) বায়ুমণ্ডলের নাইট্রোজেন (N2) ব্যবহার করা হয়, এটি সাধারণত নাইট্রোজেন সংবদ্ধকরণ নামে পরিচিত। এর ফলে নাইট্রিক অ্যাসিডটি কৃত্রিম সার উৎপাদনের জন্য ব্যবহৃত হত। বৃহৎ জলবিদ্যুৎ শক্তি সুবিধাসম্পন্ন ভবনের সাথে মিলিত ভাবে এই প্রক্রিয়ার উপর ভিত্তি করে নরওয়ের রজুকান এবং নটোডডেনে কারখানা নির্মিত হয়। শক্তি ব্যবহারের ক্ষেত্রে প্রক্রিয়াটি অদক্ষ এবং বর্তমানে এটি হেবার প্রক্রিয়া দ্বারা প্রতিস্থাপিত হয়েছে।
হেবার প্রক্রিয়া
বিংশ শতাব্দীর প্রথম দশকে নোবেল পুরস্কার বিজয়ি রসায়নবিদ আইজি ফারবেন এর কার্ল বস এবং ফ্রিটজ হেবার হেবার প্রক্রিয়ার উন্নয়ন ঘটান যাতে নাইট্রোজেন অণু (N2) এবং মিথেন (CH4) গ্যাস দ্বারা অর্থনৈতিকভাবে সহনীয় অ্যামোনিয়া (NH3)সংশ্লেষণে ব্যবহার করা হয়। হেবার প্রক্রিয়াতে উৎপাদিত অ্যামোনিয়া অস্টওয়াল্ড প্রক্রিয়ার মূল কাঁচামাল।
অস্টওয়াল্ড প্রক্রিয়া
ওস্টওয়াল্ড প্রক্রিয়া হলো নাইট্রিক অ্যাসিড (HNO3) উৎপাদনের একটি রাসায়নিক প্রক্রিয়া, উইলহেলম অস্টওয়াল্ড এই প্রক্রিয়া প্রতিষ্ঠা করেন (১৯০২ সালে পেটেন্ট করান)। এটি আধুনিক রাসায়নিক শিল্পের মূল ভিত্তি এবং বিশ্বব্যাপী সবচেয়ে প্রচলিত সার উৎপাদনের জন্য কাঁচামাল সরবরাহ করে (উদাহরণস্বরূপ, একটি প্রচলিত সার অ্যামোনিয়াম নাইট্রেট, এটি নাইট্রিক অ্যাসিডের সাথে অ্যামোনিয়ার বিক্রিয়া দ্বারা তৈরি করা হয়)। ঐতিহাসিক ও ব্যবহারিকভাবে এটি হেবার প্রক্রিয়ার সাথে ঘনিষ্ঠভাবে জড়িত, যা প্রয়োজনীয় কাঁচামাল অ্যামোনিয়া (NH3) সরবরাহ করে।
এরলিং জনসন
১৯২৭ সালে এরলিং জনসন নাইট্রোফসফেট উৎপাদনের জন্য একটি শিল্প পদ্ধতি তৈরি করেন, এটি ওড্ডা প্রক্রিয়া নামেও পরিচিত। এই প্রক্রিয়ায় অম্লীয় ফসফেট শিলার (দক্ষিণ প্রশান্ত মহাসাগরের নাউরু এবং বানাবা দ্বীপপুঞ্জ থেকে সংগৃহীত) সাথে নাইট্রিক অ্যাসিডের বিক্রিয়ার ফলে ফসফরিক অ্যাসিড এবং ক্যালসিয়াম নাইট্রেট উৎপাদতি হয় যাকে একসময় প্রশমিত করে নাইট্রোজেন সার হিসাবে ব্যবহার করা যায়।
ব্রিটিশ
রসায়ন এবং জীবাশ্র্মবিজ্ঞানের উন্নয়নে পূর্ব অ্যাঙ্গলিয়ায় বাণিজ্যিক পরিমাণে কপ্রোলাইট আবিষ্কৃত হয়, ফিজনস এবং প্যাকার্ড ১৮৫০ এর দশকে সুপারফসফেটস তৈরি করতে ব্র্যামফোর্ডে এবং সাফল্কের স্নেপ এ সালফিউরিক এসিড এবং সার কারখানা তৈরি করতে নেতৃত্ব দেন, যা থেকে বিশ্বব্যাপী ইপসুইচ বন্দরের মাধ্যমে রপ্তানি করা হতো। ১৮৭১ সালের মধ্যে প্রায় ৮০ টি কারখানায় সুপারফসফেট তৈরি হয়।
ইমেলদা মার্কোস
ইমেলদা মার্কোস (জন্ম: ২ জুলাই, ১৯২৯) ম্যানিলায় জন্মগ্রহণকারী ফিলিপাইনের সাবেক স্বৈরশাসক ও রাষ্ট্রপতি ফার্দিনান্দ মার্কোসের বিধবা স্ত্রী। ১৯৬৫ থেকে ১৯৮৬ মেয়াদে ফিলিপাইনের ফার্স্ট লেডির মর্যাদা উপভোগ করেন। স্বামী কর্তৃক ১৯৭২ সালে সামরিক আইন জারীর পর তিনি তার কার্যকলাপ ও দৃষ্টি আকর্ষণের কারণে ‘সামরিকতন্ত্রের অর্ধাঙ্গীনি’ হিসেবে পরিচিতি পান। ‘স্টিল বাটারফ্লাই’ বা ‘ইস্পাতসদৃশ প্রজাপতি’ ডাকনামেও তার পরিচিতি রয়েছে।
সারের ইতিহাস
ব্রিটিশ
প্রথম বিশ্বযুদ্ধের পরে গুয়ানো থেকে প্রাকৃতিকভাবে উৎপাদিত হওয়ায় এই ব্যবসা প্রতিযোগিতামূলক চাপের মধ্যে পড়ে, এটি মূলত প্রশান্ত মহাসাগরীয় দ্বীপসমূহে পাওয়া যায় এবং তাদের নিষ্কাশন ও বিতরণ অর্থনৈতিকভাবে লাভজনক হয়ে উঠে।
ইমেলদা মার্কোস
১৯৫৪ সালে ফার্দিনান্দ মার্কোসের সাথে পরিণয়সূত্রে আবদ্ধ হন। ১৯৮৩ সালে প্রতিপক্ষীয় নেতা বেনিগনো অ্যাকুইনো, জুনিয়রের হত্যাকাণ্ডের পর জন শক্তি বিপ্লবের অংশ হিসেবে ব্যাপক জনরোষের কবলে পড়ে মার্কোস সরকার। এরফলে মার্কোস পরিবারকে স্বেচ্ছা নির্বাসনে পাঠানো হয় ও অ্যাকুইনো’র বিধবা পত্নী কোরাজন অ্যাকুইনো রাষ্ট্রপতির দায়িত্ব পালন করেন। কিন্তু, মার্কোসের দেহাবসানের পর ইমেলদা পুনরায় ফিলিপাইনে ফিরে আসেন। ১৯৯৫ সালে লেতে নির্বাচনী এলাকার কংগ্রেস প্রার্থী হিসেবে প্রতিনিধি সভায় নির্বাচিত হন। এরপর ২০১০ ও ২০১৩ সালের নির্বাচনে ইলোকোস নর্তে থেকে বিজয়ী হন।
সারের ইতিহাস
ব্রিটিশ
দুই বিশ্বযুদ্ধের মধ্যবর্তী সময়ে সাম্রাজ্যিক রাসায়নিক শিল্পকারখানার উদ্ভাবনী প্রতিযোগিতা দেখা যায় যারা ১৯২৩ সালে কৃত্রিম অ্যামোনিয়াম সালফেট, ১৯২৭ সালে নাইট্রো-চক এবং ১৯৩১ সালে অ্যামোনিয়াম ফসফেটের উপর ভিত্তি করে সিসিএফ (ঘনীভূত পরিপূর্ণ সার) নামে একটি আরও ঘনীভূত এবং অর্থনৈতিক ভাবে লাভজনক সার উৎপাদন করে। প্রতিযোগিতা সীমাবদ্ধ ছিল কারণ আইসিআই বিশ্বের বেশিরভাগ অ্যামোনিয়াম সালফেট এর সরবরাহ নিয়ন্ত্রণ করতো।
ইমেলদা মার্কোস
শতশত ফৌজদারী অপরাধে তাঁকে চিহ্নিত করা হলেও ইমেলদা কখনও কারাভোগ করেননি। ফিলিপাইনের রাজনীতিতে তাঁর পরিবার ব্যাপক প্রভাববিস্তার করে আছে। নিজ কন্যা ইমি এবং পুত্র বংবং জাতীয় সরকারের গুরুত্বপূর্ণ পদে রয়েছেন। সহস্রাধিক জোড়া জুতা সংগ্রহের কারণেও তিনি বৈশ্বিকভাবে পরিচিতি পেয়েছেন।
সারের ইতিহাস
উত্তর আমেরিকা এবং অন্যান্য ইউরোপীয় দেশসমূহ
অন্যান্য ইউরোপীয় এবং উত্তর আমেরিকার সার কারখানাগুলি বাজারের তাদের অংশদারিত্বের উন্নতি করেছিল, বিলাতী অগ্রণী সংস্থাগুলিকে একীভূত করতে বাধ্য করে, ১৯২৯ সালে ফিসন, প্যাকার্ড এবং প্রেন্টিক লিমিটেড উঠে আসে। ১৯৩৪ সালে তারা একসাথে ইপ্সউইচে তাদের নতুন কারখানা এবং গভীর-জলের ডক থেকে প্রতি বছর ৮৫,০০০ টন সুপারফসফেট উৎপাদন করে। দ্বিতীয় বিশ্বযুদ্ধের মধ্যে তারা ১৯৩৫ সালের হ্যাডফিল্ড সহ প্রায় ৪০ টি সংস্থা অধিগ্রহণ করে, এবং দু'বছর পরে ১৯১৭ সালে প্রতিষ্ঠিত বিশাল অ্যাংলো-কন্টিনেন্টাল গুয়ানো ওয়ার্কস অধিগ্রহণ করে।
ইমেলদা মার্কোস
প্রারম্ভিক জীবন
ইমেলদা রেমেদিওস ভিসিতাসিওন রমুয়ালদেজ নামে রেমেদিওস ত্রিনিদাদ ও ভিসেন্তে রমুয়ালদেজ দম্পতির সন্তান তিনি। তাঁর পৈতৃকসম্পর্কীয় পূর্ব-পুরুষগণ গ্রানাডীয় ছিলেন। তাঁর আরও পাঁচ ভাই-বোন রয়েছে। স্যান মিগুয়েল এলাকায় শৈশবকাল অতিবাহিত করেন। ১৯৩৮ সালে মায়ের মৃত্যুর পর তাঁরা তাকলোবান এলাকায় চলে যান। সেখানে মহিলা গৃহভৃত্য এস্ত্রেলা কাম্পাসের তত্ত্বাবধানে বড় হন। তিনি দাবী করেছেন যে, দ্বিতীয় বিশ্বযুদ্ধ শেষে তাকলোবান পরিদর্শনে আসা ডগলাস ম্যাকআর্থারের সাথে তিনি স্বাক্ষাৎ করেছিলেন।
সারের ইতিহাস
উত্তর আমেরিকা এবং অন্যান্য ইউরোপীয় দেশসমূহ
যুদ্ধোত্তর সময়ে "সবুজ বিপ্লব" এর ফলে এবং উচ্চতর নাইট্রোজেন-শোষণকারী নতুন ধরনের বীজ, বিশেষত উচ্চফলনশীল ভুট্টা, গম এবং ধানের জাত উদ্ভাবিত হওয়ায় উৎপাদনের পরিমান অনেক বৃদ্ধি পায়। এটি শক্তিশালী জাতীয় প্রতিযোগিতা উন্নয়ের সাথে রয়েছে কার্টেলের অভিযোগ এবং একচেটিয়া সরবরাহের অভিযোগ এবং শেষ পর্যন্ত সংযুক্তি এবং অধিগ্রহণের আরও একটি ঢেউ। হোল্ডিং সংস্থা বা ব্র্যান্ডের নাম ব্যতীত মূল নামগুলির অস্তিত্ব আর নেই: ফাইসনস এবং আইসিআই এগ্রোকেমিক্যালস আজকের ইয়ারা ইন্টারন্যাশনাল এবং অ্যাস্ট্রাজেনেকা সংস্থার অংশ।
ইমেলদা মার্কোস
কর্মজীবন
১৯৫০-এর দশকে কাকাতো ভাই ড্যানিয়েলের অনুরোধক্রমে ম্যানিলায় সঙ্গীতের দোকানে ক্রেতাদের আকৃষ্টের জন্য গান করতেন। সান্তো তমাস বিশ্ববিদ্যালয়ে উচ্চারণ বিষয়ে শিক্ষা দিতেন। মিস ম্যানিলা সুন্দরী প্রতিযোগিতায় অংশ নিলেও দ্বিতীয় স্থান অধিকার করেন ও ‘ম্যানিলার দেবী’ হিসেবে নামাঙ্কিত হন। সংক্ষিপ্তকালের জন্য বেনিগনো অ্যাকুইনো, জুনিয়রের সাথে পরিচিত হয়েছিলেন।
সারের ইতিহাস
উত্তর আমেরিকা এবং অন্যান্য ইউরোপীয় দেশসমূহ
এই বাজারের বর্তমানে প্রধান প্রতিদ্বন্দ্বীদের মধ্যে আছে রাশিয়ান সার কোম্পানী উরালকলি (লন্ডন স্টক এক্সচেঞ্জের তালিকাভুক্ত) অন্তর্ভুক্ত রয়েছে, যার প্রাক্তন প্রধান মালিক দিমিত্রি রাইবোলোভলেভ ২০০৮ সালের ফোবর্সের ধনী ব্যক্তিদের তালিকায় ৬০ তম স্থানে ছিলেন।
ইমেলদা মার্কোস
বৈবাহিক জীবন
৯ নভেম্বর, ১৯৬৫ তারিখে ফার্দিনান্দ মার্কোস ফিলিপাইনের ১০ম রাষ্ট্রপতি হিসেবে নির্বাচিত হন ও ইমেলদা মার্কোস ফার্স্ট লেডি হিসেবে আখ্যায়িত হন। মার্কোসের রাজত্বের শুরুর বছরগুলোয় বিটলসের দিকে বেশ আসক্তি ছিল তার। ২৩ সেপ্টেম্বর, ১৯৭২ তারিখে সামরিক শাসন জারী করা হয়। এরপর ৭ ডিসেম্বর, ১৯৭২ তারিখে এক ব্যক্তি তাকে ছুরিকাঘাত করার চেষ্টা করে ও পুলিশের হাতে নিহত হয়।
জাতীয় তহবিলের অর্থ ব্যবহার করে এ দম্পতি নিজেদের ভাবমূর্তি বৃদ্ধিকল্পে জনসমক্ষে আসতেন। ১৯৭৪ সালে মিস ইউনিভার্স আয়োজনে তিন মাসেরও কম সময়ে ফোক আর্টস থিয়েটারের অবকাঠামো নির্মাণের ব্যবস্থা করেন।
প্রভাব
১৯৭৮ সালে ইন্টারিম বাতাসাং পামবানসার সদস্যরূপে মনোনীত হন। দূত হিসেবে মার্কিন যুক্তরাষ্ট্র, সোভিয়েত ইউনিয়ন, লিবিয়া, যুগোস্লাভিয়া, ইরাক ও কিউবা সফর করেন। এ দেশগুলো সফরে রিচার্ড নিক্সন, মুয়াম্মর গাদ্দাফি, সাদ্দাম হুসাইন, ফিদেল কাস্ত্রো ও জোসেফ টিটো তার বন্ধু হয়েছিলেন।      উইকিলিকসের প্রতিবেদনে জানা যায় যে তিনি স্পেনের স্বৈরশাসক ফ্রাঙ্কো’র মৃত্যুর জন্য অপেক্ষা করছিলেন যাতে মাদ্রিদে তার শেষকৃত্যে অংশ নিতে পারেন।
ইরাক ও লিবিয়া থেকে তৈল আমদানীর নিশ্চয়তাকল্পেই তার এ সফরগুলো হয়েছিল বলে তিনি জানান। এছাড়াও, মরো ন্যাশনাল লিবারেশন ফ্রন্টের শান্তিচুক্তিকালীন সময়েও তার উপস্থিতি ছিল।
মানববসতি মন্ত্রী হিসেবে নিয়োগ পাবার পর সাংস্কৃতিক কেন্দ্র, হার্ট সেন্টার, লাং সেন্টার, আন্তর্জাতিক সম্মেলন কেন্দ্র, কোকোনাট প্যালেস, ম্যানিলা ফিল্ম সেন্টারের অবকাঠামো তৈরী হয়। ১৯৮০-এর দশকে ম্যানহাটানে অনেকগুলো সম্পত্তি ক্রয় করেন। তন্মধ্যে, ৫১-মিলিয়ন ডলারের ক্রাউন বিল্ডিং, উলওয়ার্থ বিল্ডিং, ৬০-মিলিয়ন ডলারের হেরাল্ড সেন্টার অন্যতম। তবে, ৭৫০ মিলিয়ন ডলারে এম্পায়ার স্টেট বিল্ডিং ক্রয় করতে অস্বীকার করেন।
১৯৮০ সালে বিরোধীদলীয়নেতা বেনিগনো অ্যাকুইনো, জুনিয়রকে দেশ থেকে বহিষ্কৃত হবার পিছনেও তিনি ভূমিকা রাখেন। দেশে কারাভোগকালীন অ্যাকুইনো হৃদরোগে আক্রান্ত হয়েছিলেন। সামরিক শাসন তুলে নেয়া হলেও ফার্দিনান্দ রাষ্ট্রপতি হিসেবেই শাসন কার্য চালাচ্ছিলেন। ঐ সময়ে স্বামী রোগে আক্রান্ত হলে কার্যত তিনিই তার স্থান দখল করে দেশ পরিচালনা করছিলেন। ইমেলদার বিরুদ্ধে অভিযোগ আসলে ফার্দিনান্দ আগ্রাভা কমিশন গঠন করেন। তদন্ত কমিটির সদস্যগণ তাকে নির্দোষ ঘোষণা করে।
নির্বাসন
৭ ফেব্রুয়ারি, ১৯৮৬ তারিখে নীল নক্সার নির্বাচনে ফার্দিনান্দের বিপক্ষে কোরাজন প্রতিদ্বন্দ্বিতা করেন। নির্বাচনে ফার্দিনান্দ জয়ী হলেও ভোট গড়াপেটার সাথে সম্পৃক্ততার অভিযোগে ব্যাপকভাবে বিক্ষোভ অনুষ্ঠিত হয় যা গণ শক্তি বিপ্লব নামে পরিচিতি পায়। ২৫ ফেব্রুয়ারি এ দম্পতি হাওয়াইয়ে পলায়ণ করেন। মালাকানাং প্রাসাদ ত্যাগ করার পর ১৫টি মিন্ক কোট, ৫০৮টি গাউন, ১০০০ হ্যান্ডব্যাগ ও ৭৫০০ জোড়া জুতো রেখে যান। কিন্তু টাইম জানায় যে, প্রকৃতপক্ষে তার ১,০৬০ জোড়া জুতো ছিল। জুতো ও অলঙ্কারাদি পরবর্তীতে ধ্বংস করা হয়। সংগৃহীত তৈলচিত্রগুলো প্রাসাদের বাইরে ফেলে দেয়া হয়।
সুইস ব্যাংকে রক্ষিত নগদ অর্থের বিষয়ে ১৯৮০ সালে সুইজারল্যান্ডের ফেডারেল ট্রাইবুন্যাল ঘোষণা দেয় যে, যদি ফিলিপাইনের আদালত ইমেলদার বিষয়ে স্বচ্ছ বিচারকার্যের মাধ্যমে দোষী প্রমাণ করতে পারে তাহলে যাবতীয় অর্থ ফিলিপাইন সরকারের কাছে হস্তান্তর করা হবে। ২০১২ সালে মার্কোস ঘোষণা করেন যে, তার প্রকৃত সম্পত্তির অর্থমূল্য ২২ মিলিয়ন মার্কিন ডলার। এরফলে মুষ্টিযোদ্ধা ম্যানি পাকুইয়াওয়ের পর দ্বিতীয় শীর্ষ ধনীর মর্যাদা পান।
রাজনৈতিক জীবন
৪ নভেম্বর, ১৯৯১ তারিখে রাষ্ট্রপতি অ্যাকুইনো’র অনুমোদনক্রমে ইমেলদা দেশে ফিরে আসেন।  পরের বছর ১১ মে, ১৯৯২ তারিখে অনুষ্ঠিত রাষ্ট্রপতি নির্বাচনে ৭জন প্রার্থীর মধ্যে তিনি ৫ম স্থান দখল করেন। ৮ মে, ১৯৯৫ তারিখে লেতে এলাকা থেকে কংগ্রেস প্রার্থী হিসেবে বিজয়ী হন। শুরুতে তাকে অযোগ্য ঘোষণা করা হলেও পরবর্তীতে সুপ্রিম কোর্ট তার পক্ষে অবস্থান নেয়।
১১ মে, ১৯৯৮ তারিখের রাষ্ট্রপতি নির্বাচনে প্রার্থী হলেও জোসেফ এস্ত্রাদা’র সমর্থনে নিজ নাম প্রত্যাহার করেন। ঐ নির্বাচনে ১১ প্রার্থীর মধ্যে তার অবস্থান ছিল ৯ম।
বর্গভীমা মন্দির
বর্গভীমা বা ভীমরূপা মাতা বঙ্গদেশের পৌরাণিক তাম্রলিপ্ত জনপদের অধিষ্ঠাত্রী দেবী। তিনি হলেন কালী মতান্তরে উগ্রতারা। তিনি পশ্চিমবঙ্গের তথা প্রাচীন বঙ্গদেশের ঐতিহাসিক বন্দরশহর তাম্রলিপ্ত শহরের প্রাণকেন্দ্রে প্রতিষ্ঠিত রয়েছেন। অনুমান করা হয়, পৌরাণিক তাম্রলিপ্ত জনপদ প্রতিষ্ঠার পূর্ব থেকেই তাঁর মন্দির এই স্থানে প্রতিষ্ঠিত। ভারতের অন্যতম জাগ্রত ও প্রধান শক্তিপীঠ। পীঠ নির্ণায়ক তত্ত্ব অনুযায়ী এটি ৫১ পীঠের প্রথম পীঠ। যা প্রাচীন ধ্রুপদী বাংলা মাতৃকা উপাসনা ও শক্তি আরাধনার চিহ্ন বহন করছে।   শাক্ত ঐতিহ্যের কারণে মেদিনীপুর জেলার অনেক বিপ্লবী এখানে শপথ নিয়েছিলেন যে তারা ধর্মের পথে চলবেন এবং সশস্ত্র বিপ্লবের মাধ্যমে  মাতৃভূমিকে পরাধীনতা থেকে মুক্ত করবেন। ভারতের বিখ্যাত বিপ্লবী ক্ষুদিরাম বসু এখানে পূজা করতে আসতেন। স্থানীয় লোকেরা এই মন্দিরে দুর্গাপূজা, বাংলা নববর্ষ এবং কালী পূজা উপলক্ষে  বিশাল উৎসব উদ্‌যাপন করে। এই মন্দিরে প্রসাদ  দেবীর জন্য প্রতিদিন প্রস্তুত হয় এবং বেশিরভাগ শক্তি মন্দিরের মতো দেবীর প্রসাদও নিরামিষ হয় না। দেবীর প্রসাদ হিসেবে এখানে শোল মাছ রান্না বাধ্যতামূলক। বলির আচারটি এখন বাতিল করা হলেও বছরে একবারে এখনও তা হয়।
ইতিহাস
ঐতিহাসিকদের মতে এই মন্দিরটি একটি বৌদ্ধসংঘ। পূর্ব ভারতের হিন্দুধর্মের পুনরুত্থানে বঙ্গদেশের শক্তির আরাধকদের পৃষ্ঠপোষকতায় এটি হিন্দু মন্দিরে রূপান্তরিত হয়েছে। সেই হিসাবে এই মন্দির সেন যুগ বল্লাল সেন আমলে তৈরী হয়। ব্রহ্মপুরাণ হিসাবে আগে বর্গভীমার জন্য তাম্রলিপ্ত একটি বিশিষ্ট সিদ্ধপীঠ হিসেবে প্রকীর্তিত ছিল। পুরাকালে দেবাদিদেব মহাদেব দক্ষযজ্ঞে ব্রহ্মার পুত্র দক্ষ প্রজাপতিকে নিহত করলে ব্রহ্মহত্যার ফলস্বরূপ শরীর বিশ্লিষ্ট দক্ষের মাথা মহাদেবের হাতে সংসৃষ্ট হয়। মহাদেব কোনোপ্রকারেই একে নিজের হাত থেকে বিচ্ছিন্ন না করতে পেরে উদ্দাম নৃত্য করতে থাকেন, তাতেও হাত থেকে বিচ্ছিন্ন করতে না পেরে পৃথিবীর বিভিন্ন তীর্থে পরিভ্রমণ করতে থাকেন। কিন্তু, দক্ষের মাথা তাঁর হাত থেকে কিছুতেই বিশ্লিষ্ট না হওয়ায় তিনি বাধ্য হয়ে বিষ্ণুর নিকটে উপস্থিত হলেন। তখন বিষ্ণু বললেন :
তত্র গত্বা ক্ষণামুক্তঃ পাপাদ্ধর্গো ভবিষ্যসি।।
অর্থাৎ,"সেখানে গমন করলে জীব ক্ষণকাল মধ্যে পাপ থেকে মুক্ত হয়, এবং সকল পাপ বিনষ্ট হয়, তোমায় সে স্থানের মাহাত্ম্য বলব।" এই বলে বিষ্ণু বললেন : আস্তি ভারতবর্ষস্য দক্ষিণস্যাং মহাপুরী,
তমোলিপ্তং সমাখ্যাতং গূঢ়ঃ তীর্থ বরং বসেত্।
তত্র স্নাত্বা চিরাদেব সম্যগেষ্যসি মত্পুরীং
জগাম তীর্থরাজস্য দর্শনার্থং মহাশয়।।
পৌরাণিক উপাখ্যান
মহাভারতের যুগে নরপতি তাম্ররাজ কালুভূঁইয়া এক ধীবরপত্নীর কাছ থেকে শোনেন এক অলৌকিক কাহিনী।সে রোজ মরা মাছ কয়েক যোজন দূর থেকে এনে বনের ভেতর এক মন্দিরের পুকুরে ডুবিয়ে  মাছকে জ্যান্ত করে নেয়। তারপর নিয়ে যায় রাজবাটীতে। রাজা তাম্ররাজ সেই কাহিনী শুনে ধীবরী সমভিব্যবহারে গিয়ে উপস্থিত হলেন বনের ভেতরের সেই মন্দিরে এবং প্রস্তরময়ী দেবীকে স্বমহিমায় প্রতিষ্ঠা করলেন।
কালাপাহাড় ও দেবী বর্গভীমা
ইতিহাসের দলিল ও প্রচলিত জনশ্রুতি অনুযায়ী, বঙ্গদেশের হিন্দু যখন কালাপাহাড়ের ভয়ানক ধংসলীলার সম্মুখিন, ঠিক তখন কালাপাহাড়ের মত ভয়ানক হিন্দুবিদ্বেষী মূর্তি ও মন্দিরনাশকের নাশকতাও থেমে গিয়েছিল এই মায়ের মন্দিরে এসে। বর্তমান দেবীর উপাসক মহাশয়দিগের নিকট একখন্ড পারসিক ভাষায় লিখিত দলিল রয়েছে, যেটা ‘বাদশাহী পঞ্জ’ বলে খ্যাত। ১৫৬৭-৬৮ খ্রিস্টাব্দ নাগাদ দুরন্ত কালাপাহাড় উড়িষ্যা বিজয়ের পর বঙ্গদেশের তাম্রলিপ্তে প্রবেশ করেছেন, তিনি এই দেবীকে দর্শন করে শক্তিহীন হয়ে পড়েন এবং এই ঐতিহাসিক দলিল রচনা করেন। কিংবদন্তি মেশা কাহিনী বিস্ময়কর, লোমহর্ষক। কালাপাহাড় সুলেমান করণানির সেনাপতি ছিলেন।উড়িষ্যা অভিযান কালে কালাপাহাড় মন্দির ও দেবদেউল ধ্বংস করে বঙ্গদেশে এগিয়ে চলেছেন রূপনারায়ণের দিকে। তটে শিবির খাঁটিয়ে বর্গভীমার মন্দিরের দিকে একা এগিয়ে চললেন কালাপাহাড়। মন্দিরের দেবীগৃহের দুয়ারে এসে দাঁড়ালেন কালাপাহাড়। তারপর মন্দির ধ্বংস করে,তাঁবুতে না ফেরায় তাঁবুর পাঠান সৈনিকরা স্তম্ভিত হন। তাঁরা মন্দিরে এসে দেখেন দেবী বর্গভীমার পদতলে আশ্রয় নিয়ে ঘুমিয়ে পড়েছেন সুলেমান করণানির সেনাপতি কালাপাহাড়। মূর্তিনাশক কালাপাহাড় জীবনে প্রথম ও একমাত্র মূর্তিকে ধ্বংস করতে এসেও ধ্বংস করতে পারেন নি, সেই মূর্তি আজও তমলুকের মন্দিরে আরতির আলোকে প্রতি সন্ধ্যায় দীপ্ত হয়ে ওঠে।কালাপাহাড় সম্ভবত জালাল সাহের সময় ১২৬০-এর দিকে বর্তমান ছিলেন।
বৌদ্ধমন্দির
রাজেন্দ্রলাল গুপ্ত একটি প্রবন্ধে (সুরেশচন্দ্র সমাজপতি সম্পাদিত ‘সাহিত্য’ পত্রিকায়) লিখেছেন, ‘বর্গভীমা মন্দির পূর্বে বৌদ্ধমন্দির ছিল।’ এখনও মূল মন্দিরের চারদিকে অনেকগুলি ছোট ছোট গৃহ বা বিহার দেখা যায়। কালের আমোঘ নিয়মে তার অনেকগুলি ধ্বংস হলেও দুএকটি এখনও টিকে আছে। বর্তমান মন্দিরটিতে সম্ভবত প্রধান আচার্য থাকতেন। মন্দিরের গঠন অনেকটা বুদ্ধগয়ার মন্দিরের মতো।
বৌদ্ধ ও হিন্দুতন্ত্রের দেবী উগ্রতারা
দেবী বর্গভীমাকে অনেকে চণ্ডীতন্ত্রে কথিত ভীমাদেবী বলে মনে করেন। ৫১ পীঠের মধ্যে তমলুকের বর্গভীমাও একটি পীঠস্থান - দেবী কপালিনী(ভীমরূপা) ও ভৈরব সর্বানন্দ।
এই দেবীর মূর্তি একটি প্রস্তরের সম্মুখভাগ খোদাই করে নির্মাণ করা হয়েছে। এই মূর্তির গঠন উগ্রতারা মূর্তির মতই। প্রতিকৃতিটি কালো পাথরে খোদাই করা। এরকম খোদাই করা মূর্তি সচরাচর দেখা যায় না। এই দেবীর ধ্যান ও পূজাদি যোগিনী মন্ত্র ও নীল তন্ত্রানুসারে সম্পাদিত হয়। কবিকঙ্কন মুকুন্দরাম চক্রবর্তী তাঁর চণ্ডীমঙ্গল (অভয়ামঙ্গল) কাব্যে এই দেবী সম্পর্কে লিখেছেন :
'গোকুলে গোমতীনামা তাম্রলিপ্তে বর্গভীমা উত্তরে বিদিত বিশ্বকায়া।'
এটি প্রায় চারশ বছর আগের লেখা।
মন্দিরের স্থাপত্যরীতির বিবর্তন
বর্তমানে মন্দিরটির চারদিকে কিছু সংস্কার করা হলেও মূল প্রাচীন রূপটি অক্ষুণ্ণ। মন্দিরটি উচ্চতায় প্রায় ৬০ ফুট। এর দেওয়ালের ভেতরের প্রস্থ ৯ ফুট। এটি গোল ছাদ বিশিষ্ট। মন্দিরের চারটি অংশ—
তবে মনে হয় মন্দিরটির সব অংশ একসঙ্গে তৈরি হয়নি।
মন্দিরের বাইরের দেওয়ালে অষ্টাদশ শতাব্দীর শেলীতে 27টি পোড়ামাটির বিভিন্ন দেবদেবীর মূর্তি রয়েছে। এ মন্দির রেখা দেউল রীতির। এখনকার রূপ বিশ্লেষণ করলে মনে হয় দ্বাদশ বা ত্রয়োদশ শতাব্দীর কোনো এক সময় এ মন্দির নির্মিত হয়েছে।বর্তমানে এ মন্দিরের অনেক সংস্কার করা হয়েছে। বাইরের টেরাকোটার মূর্তিগুলি সিঁদুরে লেপটে গেছে। মূল দেবী মূর্তিও মুখোশ পরানোর ফলে আজ আর স্পষ্ট দেখা যায় না।
বাৎসরিক দুর্গোৎসব
দুর্গাপূজার সময় মহাধূমধাম সহকারে ষোড়শোপচারে পূজা করা হয়। মহাষ্টমীর লগ্নে বলিও দেওয়া হয়। বাইরের হাড়ি কাঠে লাল সিঁদুরের গভীর প্রলেপ রয়েছে। প্রতিদিন প্রহরে প্রহরে ভোগ দেওয়া হয়। এছাড়া বিবাহ অন্নপ্রাশন উপনয়ন এই সব বাঙালি অনুষ্ঠান এই মন্দিরে হয় মহাসমারোহে উদযাপিত হয়।
মাতা রোহিনী
রোহিণী (रोहिणी) হলেন হিন্দু মহাকাব্য মহাভারতের একটি অন্যতম ব্যক্তিত্ব এবং বলরাম ও সুভদ্রার মাতা এবং কৃষ্ণের সৎমাতা। তিনি বসুদেবের প্রথম স্ত্রী। বসুদেবের স্ত্রী ছিলেন দুইজন- রোহিণী ও দেবকী। দেবকী ও বসুদেব কংসের দ্বারা কারারুদ্ধ হলে রোহিণী গোকুলে নন্দের গৃহে আশ্রয় নেন। ভগবান নারায়ণের আদেশে দেবী যোগমায়া দেবকীর সপ্তম গর্ভ সংকর্ষণ করে রোহিণীর গর্ভে স্থাপন করেন, যার ফলে রোহিণীদেবীর গর্ভ থেকে বলরামের জন্ম হয়। এরপর দেবকী ও বসুদেবের অষ্টম পুত্র কৃষ্ণ জন্মগ্রহণ করেন। পরবর্তীতে বসুদেব ও রোহিণীর এক কন্যা জন্মগ্রহণ করেন যার নাম সুভদ্রা।
জীবন
রোহিণীর পূর্ব জন্মবৃত্তান্ত
বলরামের জন্মের পর নামকরণের জন্য দেবী রোহিণীকে নিয়ে নন্দ ও যশোদা কুলগুরু শান্ডিল্যের কাছে যান। মহর্ষি শান্ডিল্য জানান যে নবজাত সন্তান যদু বংশীয় হওয়ায় তাঁর নামকরণ যদুকুলের গুরু গর্গাচার্য করবেন। তাই গুরু শান্ডিল্য গর্গাচার্যকে মথুরা থেকে আমন্ত্রণ করে গোকুলে নিয়ে আসেন। শান্ডিল্য মুনি নবজাত শিশুর মধ্যে শেষনাগকে দেখে আশ্চর্য হলেন। গর্গাচার্য গোপনে শান্ডিল্যকে জানান যে, এই শিশু দেবকীর সপ্তম সন্তান যাকে সংকর্ষণ করে রোহিণীর গর্ভে স্থাপন করা হয়েছে। তখন শান্ডিল্য গর্গাচার্যকে প্রশ্ন করেন যে- "শেষনাগ দেবকীর গর্ভ থেকে কেন জন্মালেন না।" গর্গাচার্য জানান- বসুদেব পূর্ব জন্মে ছিলেন কশ্যপ ঋষি। আর দেবী রোহিণী ছিলেন তাঁর অন্যতম পত্নী কদ্রু। কশ্যপ মুনির ঔরসে কদ্রুর গর্ভ থেকে নাগজাতির সৃষ্টি হয় । যেহেতু রোহিণী পূর্বজন্মে নাগমাতা কদ্রু ছিলেন, তাই ভগবান শেষনাগের অবতার বলরাম তাঁর গর্ভ থেকে জন্ম গ্রহণ করেন ।
মহাভারতে অনুসারে, পরবর্তীতে, যাদব গণহত্যার পরে বসুদেবের মৃত্যুর পরে, রোহিণী ও তার অন্যান্য স্ত্রী দেবকী, ভদ্রা এবং মদিরা সহ বসুদেবের চিতায় নিজেকে দাহ করেন।
ফেমাস নিকি
ফেমাস নিকি, আসল নাম নিকি (রাশিয়ান: Ники), একটি পুরুষ স্কটিশ ফোল্ড বিড়াল এবং ইনস্টাগ্রামের এক আন্তর্জাতিক তারকা। ফেমাস-নিকি তাঁর মানুষের মতো আচরণ, মুখের ভাব এবং বিভিন্ন ধরনের অস্বাভাবিক ভঙ্গির জন্য ইন্টারনেটে (বিশেষত তার জন্মস্থান রাশিয়ারাশিয়ায়) জনপ্রিয় হয়ে ওঠে। ফেসবুক নিকির প্রোফাইলকে যাচাই করে তার জন্য নীল সেলিব্রিটি চেকমার্ক বরাদ্দ করেছে।
মালিক
নিকির মালিকরা হলেন ভিক্টোরিয়া ভার্টা এবং তার স্বামী টেমরলান ডিজিডজয়েভ। ভিক্টোরিয়া একজন জনপ্রিয় রাশিয়ান মিডিয়া ব্যক্তিত্ব, উদ্যোক্তা এবং ইন্টারনেট বিপণনকারী। তিনি ভার্টা গ্রুপের প্রতিষ্ঠাতা যা ফেমাসনিকি ব্র্যান্ডের স্বত্তাধিকারী।
জনপ্রিয়তা
পেছনের পায়ে সোজা হয়ে বসে থাকার দক্ষতার কারণেই মূলত ফেমাস নিকি ইন্টারনেটে জনপ্রিয় হয়ে ওঠে। ভার্টার মতে, ফেমাস নিকির প্রাথমিক জীবনে এমনকি প্রথম বয়সেও এই ক্ষমতা ছিল এবং তার অস্বাভাবিক ভঙ্গি কোনো বিকৃততার কারণে নয়। তাকে এই বলে উদ্ধৃত করা হয়েছে, "সে কেবল এতে স্বাচ্ছন্দ্য বোধ করে।" আরেকটি ফেমাস নিকি ট্রেডমার্ক হলো শুধু তার পেছনের পায়ে হেঁটে একজন মানুষের অনুকরণ করার দক্ষতা।
দুই বছরে ফেমাস নিকির ইনস্টাগ্রামে ১২৭,০০০ এরও বেশি অনুসারী যুক্ত হয়েছে। এবং ফেসবুকে ৩৫,০০০ অনুসারী জুটিয়েছে। ফেমাস নিকি'র রাশিয়ান ভক্তরা সামাজিক নেটওয়ার্ক ভিকন্টাক্টে একটি ভক্ত সম্প্রদায় তৈরি করেছেন, যা এক হাজারেরও বেশি সদস্যকে নিয়ে গঠিত। বাজফিডের সর্বকালের ১০০ টি গুরুত্বপূর্ণ বিড়ালের ছবির চার্টে ফেমাস নিকি'র একটি ছবি রয়েছে।.
হরি সিং
মহারাজা হরি সিং (২৩ সেপ্টেম্বর ১৮৯৫ – ২৬ এপ্রিল ১৯৬১) ভারতের জম্মু ও কাশ্মীর রাজ্যের শেষ মহারাজা ছিলেন।
মাহতাব আলী সরকার
মাহতাব আলী সরকার যিনি এম এ সরকার নামে পরিচিত (১৯৪২ – ১৯৭৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তিনি গংগাচড়া উপজেলার একমাত্র বীর প্রতীক খেতাব প্রাপ্ত ব্যক্তি ছিলেন।
জন্ম ও শিক্ষাজীবন
মাহতাব আলী সরকারের জন্ম রংপুর জেলার গংগাচড়া উপজেলার আলমবিদিতর ইউনিয়নের বাংলাপাড়া গ্রামে। তার বাবার নাম বশিরউদ্দিন সরকার এবং মায়ের নাম সখিমননেছা। তার স্ত্রীর নাম মঞ্জুয়ারা বেগম। তার এক ছেলে। কিশোরগঞ্জ উচ্চ বিদ্যালয়ে এসএসসি পাশ করার পর পাকিস্তান আমলে নৌবাহিনীতে যোগদান করেন। তিনি করাচীতে নৌবাহিনীর সদস্য থাকাকালীন জাতীয় ফুটবল দলের দলনায়ক ছিলেন। ১৯৬৮ সালের পিতার মৃত্যুর পর, তিনি নৌবাহিনীর চাকরী ছেড়ে বাড়িতে আসেন এবং ৬৯-এর গণ অভ্যুথান আন্দোলনে সক্রিয় ভূমিকা পালন করেন।
কর্মজীবন
১৯৭১ সালে এইচএসসি ক্লাসের শিক্ষার্থী ছিলেন মাহতাব আলী সরকার। পড়াশোনার পাশাপাশি কৃষি কাজও করতেন তিনি। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে স্বেচ্ছাসেবক হিসেবে কাজ করার পর ভারতে যান। সেখানে প্রশিক্ষণ নিয়ে প্রথমে যুদ্ধ করেন সাহেবগঞ্জ সাব-সেক্টরে। পরে পাটগ্রাম সাব-সেক্টরে। হাতীবান্ধা, কাকিনা, বড়খাতাসহ বেশ কয়েকটি যুদ্ধে তিনি অংশ নেন। তিনি মুক্তিবাহিনীর একটি দলের দলনেতা ছিলেন।
মুক্তিযুদ্ধে ভূমিকা
১৯৭১ সালে লালমনিরহাট জেলার কালীগঞ্জ উপজেলার অন্তর্গত তুষভান্ডার এলাকায় ছিল পাকিস্তান সেনাবাহিনীর একটি ঘাঁটি। মুক্তিযুদ্ধের চূড়ান্ত পর্যায়ে নভেম্বর মাসের শেষ দিকে পাটগ্রাম, বড়খাতা ও হাতীবান্ধা মুক্ত করার পর মুক্তিযোদ্ধারা এগিয়ে যেতে থাকেন লালমনিরহাটের দিকে। মিত্রবাহিনীর সেনাদের সঙ্গে মুক্তিযোদ্ধাদের বড় অংশ অগ্রসর হয় লালমনিরহাটের উদ্দেশে। ছোট অংশ যায় তুষভান্ডার মুক্ত করতে। মুক্তিযোদ্ধারা কয়েকটি দলে বিভক্ত হয়ে বিভিন্ন দিক থেকে তুষভান্ডার আক্রমণ করার জন্য রওনা হন। একটি দলের নেতৃত্বে ছিলেন মাহতাব আলী সরকার। তিনি তার দল নিয়ে সবার আগে গিয়ে সেখানে আক্রমণ করেন। মুক্তিযোদ্ধাদের অন্যান্য দল তখনো বেশ দূরে ছিল। মাহতাব আলী সরকারসহ তার দলের মুক্তিযোদ্ধারা সাহসিকতার সঙ্গে পাকিস্তানিদের ওপর ঝাঁপিয়ে পড়েন। তখন তারা পাকিস্তানি সেনাদের প্রবল বাধার সম্মুখীন হন। তার দলের মুক্তিযোদ্ধারা ছিলেন স্বল্প প্রশিক্ষণপ্রাপ্ত। যুদ্ধবিদ্যায় তারা তেমন পারদর্শী ছিলেন না। পাকিস্তানি সেনাবাহিনীর অত্যাধুনিক অস্ত্রের গুলিতে তারা একে একে শহীদ হতে থাকেন। একপর্যায়ে অবস্থা এমন দাঁড়ায়, তার দলের একমাত্র তিনিই বেঁচে থাকেন। এ অবস্থায়ও তিনি মনোবল না হারিয়ে যুদ্ধ করতে থাকেন। তখন তিনি একটি কৌশল প্রয়োগ করেন। বারবার স্থান পরিবর্তন করে গুলি করতে থাকেন। এতে পাকিস্তানি সেনারা কিছুটা বিভ্রান্ত হয়। এর মধ্যে মুক্তিযোদ্ধাদের অন্য দল সেখানে এসে পাকিস্তানি ঘাঁটির ওপর প্রচণ্ড আক্রমণ করেন। তাদের সঙ্গে স্থানীয় গ্রামবাসীও লাঠিসোঁটা নিয়ে যোগ দেন। এ সময় পাকিস্তানি সেনাদেরও গোলাগুলি প্রায় শেষ হয়ে যায়। তখন তারা মানসিকভাবে ভেঙে পড়ে। এরপর তারা মুক্তিযোদ্ধাদের কাছে আত্মসমর্পণ করে। তাঁর এই বীরত্বের জন্য সরকার তাঁকে বীর প্রতীক খেতাবে ভূষিত করে। ১৯৭৩ সালের সরকারি গেজেট অনুযায়ী তাঁর বীরত্বভূষণ সনদ নং ৩৬৩। গেজেটে নাম এম.এ. সরকার।
স্বাধীনতা পরবর্তী ও মৃত্যু
বাংলাদেশের স্বাধীনের পর তিনি রংপুর মেডিকেল পূনর্গঠনে বিভিন্ন কাজ করেন। স্বাধীনতার পর তিনি আলমবিদিতর ইউনিয়নের চেয়ারম্যানের দায়িত্ব পালন করেন। তিনি ১৯৭৪ সালে নীলফামারী কিশোরগঞ্জ জেলার মৌ. মুহম্মদ হোসেনের কন্যা মঞ্জুয়ারা বেগমকে বিবাহ করেন।
মনের ময়ূর
মনের ময়ূর হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৫৪ সালে রামা ছায়াচিত্র লিমিটেড ব্যানারে মুক্তি পেয়েছিল এবং সংগীত পরিচালনা করেছেন সত্যজিৎ মজুমদার। এই চলচ্চিত্রটির মুখ্য চরিত্রে অভিনয় করেন ভারতী দেবী, উত্তম কুমার, ভানু বন্দ্যোপাধ্যায়, কানু বন্দ্যোপাধ্যায় এবং তুলসী চক্রবর্তী।
ভগীরথী মাঝি
ভগীরথী মাঝি (১ ফেব্রুয়ারি ১৯৫৪ - ২ নভেম্বর ২০২০) ভারতীয় জনতা পার্টির একজন ভারতীয় রাজনীতিবিদ ছিলেন। তিনি সদস্য হিসাবে রাজ্যসভায় ওড়িশার প্রতিনিধিত্ব করেছেন। মাঝি ২০২০-এ কোভিড-১৯ মহামারিতে ময়ূরভঞ্জ জেলার একটি হাসপাতালে মারা যান। তিনি মুরুমদিহি, ময়ূরভঞ্জ, উড়িষ্যায় জন্মগ্রহণ করেছিলেন এবং মৃত্যুর সময় তাঁর বয়স ছিল ৬৬ বছর।
লি মিন-হো
লি মিন-হো (, জন্ম ২২ জুন, ১৯৮৭) একজন দক্ষিণ কোরীয় অভিনেতা ও গায়ক । তিনি ২০০৯ সালের টিভি ধারাবাহিক বয়েজ অভার ফ্লাওয়ার-এ অভিনয় করে কোরিয়া ও এশিয়ার বিভিন্ন অংশে খ্যাতি অর্জন করেন। এই ভূমিকায় অভিনয় করে তিনি ৪৫ তম বেকসাং আর্টস অ্যাওয়ার্ড এ সেরা নবাগত অভিনেতার সম্মাননা পান। এছাড়াও তিনি সিটি হান্টার (২০১১) and দ্যা হেয়ারস (২০১৩) এর জন্য জনপ্রিয়. ২০১৫ সালে তিনি গ্যাংনাম ব্লুজ চলচ্চিত্রে প্রথম নাম ভূমিকায় অভিনয় করার সুযোগ পান 'গ‍্যাঙনাম ব্লুজ, এরপর ২০১৬ সালে চীনা প্রযোজনায় বাউন্টি হান্টারস নামে চলচ্চিত্রে অভিনয় করেন বাউনটি হান্টার্স'' (২০১৫). আবারো ২০১৬ সালে তিনি দ্য লেজেন্ড অফ দ্য ব্লু সি ও দ্য কিং: এটারনাল মোনারচ তে প্রধান চরিত্রে অভিনয় করছেন। লি মিন-হো এর সাফল্য তাকে এশিয়ার একজন প্রথম সারির তারকার সম্মাণে ভূষিত করেছে।
মার্লেন ডেম্যান
মার্লেন ডেম্যান (জন্ম ১৪ অক্টোবর ১৯৪৯) একজন অস্ট্রেলীয় প্রাক্তন সাঁতারু। তিনি ১৯৬৪ গ্রীষ্মকালীন অলিম্পিকে মহিলাদের ১০০ মিটার ব্যাকস্ট্রোকে প্রতিদ্বন্দ্বিতা করেছিলেন। এর আগে তিনি উদ্বোধনী অনুষ্ঠানে মিছিল না করার জন্য অস্ট্রেলিয়ান সুইমিং ইউনিয়নের একটি নির্দেশনা অমান্য করেছিলেন।
তথ্যসূত্র
<references group="" responsive="1">
শ্রীপুর উপজেলা, গাজীপুর
শ্রীপুর বাংলাদেশের গাজীপুর জেলার অন্তর্গত একটি উপজেলা।
অবস্থান ও আয়তন
শ্রীপুর উপজেলা গাজীপুর জেলার সর্বোত্তরে অবস্থিত। উত্তরে ময়মনসিংহ জেলার গফরগাঁও উপজেলা ও ভালুকা উপজেলা, দক্ষিণে গাজীপুর সদর উপজেলা, পুর্বে কাপাসিয়া উপজেলা ও কালীগঞ্জ উপজেলা, পশ্চিমে কালিয়াকৈর উপজেলা ও টাঙ্গাইল জেলার সখিপুর উপজেলা। ২৩.৪৩ উত্তর অক্ষাংশ ৯০.২৪পূর্ব দ্রাঘিমাংশ অবস্থিত। আয়তন ১৭৮.১৯ বর্গমাইল।
প্রশাসনিক এলাকা
শ্রীপুর উপজেলায় একটি পৌরসভা রয়েছে। এর প্রশাসনিক নাম শ্রীপুর পৌরসভা। শ্রীপুর উপজেলায় ৮টি ইউনিয়ন ও ১ টি মাত্র পৌরসভা রয়েছে। ইউনিয়নগুলো হলো: -ইউনিয়ন সমূহ-
ঐতিহাসিক পটভূমিকা
শ্রীপুরের ঐতিহাসিক পটভূমি যুগে বিভিন্ন রাজবংশের শাসনের ক্রমঃ বিবর্তনের বৈশিষ্ট্যে অলংকৃত সম্ভবতঃ মহারাজাধিরাজ শশাংকের রাজত্বকালে ইহা প্রাগ জ্যেতিষপুর রাজ্যের অন্তর্ভুক্ত ছিল। ইতিহাস বেত্তাগণ অনুমান করেন যে, আনই ভৌমিক বলিয়া প্রাগ জ্যেতিষপুর রাজ্যের সমস্ত রাজা ময়মনসিংহের ফুলবাড়িয়া ভালুকা-গফরগাঁও ও শ্রীপুরের উত্তারাঞ্চলের রাজা ছিলেন। তাহার রাজবাড়ি ছিল ফুলবাড়িয়া বানার নদীর তীরে। মহারাজা ধীরাজ শশাংকের পর বাংলাদেশে গোলাপ নামে এক রাজা, বৌদ্ধ রাজত্বের স্থাপন করেন। ঐ সময় হতে সম্ভবতঃ এই অঞ্চলে বৌদ্ধ রাজত্বের সৃষ্টি হয়। ১০৫০ সালে বিখ্যাত সুফী সাধক শাহ সুলতান কমরুদ্দিন রুমী যখন নেত্রকোনায় মদনপুরে আসেন, প্রাগ জ্যেতিষপুর রাজ্যের সমস্ত রাজা মদন গারোর রাজ্যে আস্তানা স্থাপন করেন। এর প্রায় অর্ধ শতাব্দীর পর ভাওয়ালের সুফী সাধক শাহ কারফরমা শাহ ইসলামের মহান বাণী নিয়ে ভাওয়ালে আসেন। তখনও শ্রীপুর এলাকা দুইটি ছোট বৌদ্ধ রাজত্বে বিভক্ত ছিল। একজন ইন্দ্রপাল রাজধানী ইন্দ্রপুরে যা আধুনিক মাওনার নিকট অবস্থিত । অপরজন ভবপাল । তার রাজধানী ছিল রাজাবাড়ী ইউনিয়নের চিনাইশুখানিয়া গ্রামে। সম্ভবত: অষ্টম শতাব্দীতে রাজা ইন্দ্রপাল ইন্দ্রপুর ও তার আশেপাশের এলাকা নিয়ে স্বাধীন রাজ্য গঠন করেন। ইন্দ্রপুরের কীর্তি তাঁহার ইন্দ্রপুরের দিঘী। তৎপুত্র আতিদ্যপাল কোচ রাজাকে প্রতিহত করার জন্য শ্রীপুর মৌজার সর্বোত্তরে একটি সেনা ছাউনি ফেলিয়া তথায় একটি বড় দিঘী খনন করেন। ইহাই আদিত্যপালের দিঘি নামে পরিচিত ছিল। যার বর্তমান প্রচলিত নাম ওয়াদ্দার দিঘী। তৎপুত্র রাজা শ্রীপালের নাম অনুসারে শ্রীপুর মৌজার নামকরণ করা হয়। মৌজার নাম অনুসরণ করে শ্রীপুর উপজেলার নামকরণ করা হয়। অভিধানিক অর্থে শ্রী-অর্থ সৌর্ন্দয্য, পুর -অর্থ নগরী অর্থাৎ সৌন্দর্য্যের নগরী। শ্রীপালের পুত্র কর্ণপাল বর্তমান গোসিঙ্গা ইউনিয়নে একটি প্রাসাদ নির্মাণ করেন ও একটি বিশালাকায় দিঘী খনন করেন। তাঁহার নামানুসারে এই মৌজার নাম করণ করা হয় কর্ণপুর। সম্ভবতঃ তিনি ১০৫০ সাল পর্যন্ত ছিলেন।
কারফরমা শাহ ওরফে কারাশাহ। অনেকের ধারণা কারাশা গাজীদের আদি পুরুষ, তখন গৌড়ের শাসনকর্তা সম্ভবতঃ লক্ষণ সেন। কারাশাহের অধস্তন পুরুষেরা মসী ছাড়িয়া অসী ধারণ করিলেন, তাঁহাদেরই একজন শেরআলী খান গাজী আধুনিক টঙ্গী হইতে উত্তরে গারোপাহাড় পর্যন্ত বিজয় করেন এবং শেরপুর শহর তাঁহারই নামের স্মৃতি বহন করে। শেরপুর শহরের সাত মাইল উত্তরে গড়জরিপাদুর্গ আসাম রাজ্যের রাজার নিকট হইতে দখল করেন ও তথায় সুরম্য প্রাসাদ ও মসজিদ নির্মাণ করেন যাহার ধ্বংসাবশেষ এখনও বিদ্যমান। সম্ভবতঃ গৌড়ে তখন হাবসী সুলতানগণ শাসন করতেন। সম্ভবতঃ তাঁহারই ভাই পালোয়ান গাজী এই অঞ্চল শাসন করতেন। তৎপুত্র দিল্লীর মোহাম্মদ বিন ভোগলকের নিকট হইতে এই অঞ্চলের জায়গীর লাভ করেন। তারই ছেলে ভাওয়াল গাজী ভাওয়াল পরগনার মালিক হন। কথিত আছে যে, এখানকার লোকেরা কৃষিকাজ শেষে বিশ্রামের সময় আইলে বসত, ব-আল ভাওয়াল পার্শী শব্দ। ব-অর্থ বসা, আল যা ক্ষেত্রের বাতর। সেজন্য তৎকালীন লোকেরা নাম রাখেন ভাওয়াল আর ভাওয়ালের শাসনকর্তা গাজী সাহেবকে তারা ভাওয়াল গাজী বলে সম্বোধন করেন। তারই ছোট ভাই তফিল উদ্দিন গাজী মতান্তরে আবু তালেব। যার নামে স্মৃতি বহন করে তালিবাবাদ পরগণা। সম্রাট শেরশাহ ভারত দখল করে তার রাজ্য ৪৭টি সরকারে বিভক্ত করেন। মুঘল আমলে প্রত্যক সরকারকে আবার পরগণায় বিভক্ত করেন। এই এলাকা তখন ভাওয়াল পরগণা নামে পরিচিত হয়। শ্রীপুর ভাওয়াল পরগণার অর্ন্তভুক্ত এলাকা।
গাজীদের রাজত্বকালে এখানে মুর্শিদাবাদের নওয়াব ছিলেন সুজা উদ্দিন খান। খাজনা দেওয়ার ব্যবস্থা ছিল পাঁচশালা বন্দোবস্ত। গাজী সাহেবের দেওয়ান ধূর্ত বলরাম রাজকর বাকী ফেলে সূর্য্যাস্ত আইনের মারপ্যাঁচে ভাওয়াল জমিদারী তার নিজের নামে বন্দোবস্ত আনেন। তখন হতে ১৯৫৪ সাল পর্যন্ত শ্রীপুর এলাকার তিন চতুর্থাংশের মালিক ছিলেন ভাওয়ালের রাজারা। ১৭৯৩ সালে লর্ড কর্ণওয়ালিস গফরগাঁওয়ের জমিদার মাহমুদ মির্জা তালুক মোহাম্মদ ইকবাল, বন্দোবস্ত নেন আছমাতুন নেছা খানম নামে এক মহিলা ও তালুক মির আহাম্মদ, বন্দোবস্ত নেন মহেন্দ্র নারায়ন গুপ্ত। পরবর্তী সময়ে উক্ত আছমাতুন নেছা খানম এর উত্তরাধিকারগণ তালুক ও তৌজি বিভিন্ন লোকের নিকট বিক্রয় করেন। তাতে আরো ১২ জন তালুকদারের সৃষ্টি হয়। ১৭৬৫ সালে বক্সারের যুদ্ধের পর ১৭৬৬ সালে ইষ্ট-ইন্ডিয়া কোম্পানী দীল্লির সম্রাট দ্বিতীয় শাহ আলমের নিকট হইতে বার্ষিক ২৬ লক্ষ টাকার কর প্রদানের চুক্তিতে দেওয়ানি লাভ করেন। ১৭৭২ সালে কোম্পানীর কর্মচারী মি. র‌্যানেল বাংলা, বিহার ও উড়িষ্যা জরিপ করেন এবং ঐ জরিপ শেষ হয় ১৭৮২ সালে। কিন্তু এর মধ্যে ১৭৮১ সালে বঙ্গ প্রদেশে ৬টি রাজস্ব জেলার সৃষ্টি হয়। মেদেনীপুর, যশোহর, মর্শিদাবাদ, বগুড়া, ময়মনসিংহ ও নোয়াখালী। তখন শ্রীপুর তথা ভাওয়াল পরগণা ময়মনসিংহ কালেক্টরী অর্ন্তভুক্ত ছিল। ১৮৫১ সালের ২৭ শে অক্টোবর ঢাকা প্রশাসনিক ও রাজস্ব জেলার সৃষ্টি হয় তখন ভাওয়াল পরগণা তথা শ্রীপুর অঞ্চল ঢাকা জেলার অর্ন্তভুক্ত হয়। পরবর্তীতে ১৯৮৩ সালে বর্তমান গাজীপুর জেলার সৃষ্টি হলে শ্রীপুর অঞ্চল এই জেলার অর্ন্তভুক্ত হয়।
১৮৫৮ সালে ভারতবর্ষে ইষ্ট-ইন্ডিয়া কোম্পানির রাজস্ত শেষ হয় এবং ঐ সালের ১লা নভেম্বর ইংল্যান্ডের মহারানী ভিক্টোরিয়া নিজ হস্তে ভারতের শাসনভার গ্রহণ করেন। তাঁহার নির্দেশে ১৮৬১ সালে বেংগল পুলিশ এ্যাক্ট প্রবর্তন হয়। ঐ বৎসরই কতগুলি পুলিশের থানা সৃষ্টি হয়। সেই থানাগুলি কোতুয়ালী থানা নামে পরিচিত। ১৮৬৫ সালে কাপাসিয়া ও গফরগাঁও থানার মধ্যে কংশ নামে একটি পুলিশের থানা স্থাপন করা হইয়াছিল। সম্ভবতঃ ঐ থানা ৫ বৎসর চালু ছিল। ১৮৭০ সালে ঐ থানা বন্ধ হয়ে যাবার পর ১৮৮০ সালে কাপাসিয়া থানা স্থাপন করা হয়। তখন শ্রীপুর অঞ্চল কাপাসিয়া থানার অর্ন্তভুক্ত ছিল। ১৯১৪ সালের মে মাসে সুষ্ঠু শাসনকার্য্যেরর জন্য শ্রীপুরে একটি পুলিশ ইনভেস্টিগেশন সেন্টার খোলা হয়। যাহা পরবর্তী সময়ে ১৯৩৩ সালের ৭ই অক্টোবর এখানে পূর্ণাঙ্গ থানা স্থাপন করা হয়। কাপাসিয়া থানার ২য় পুলিশ কর্মকর্তা মৌলভী মোহাম্মদ আলী শ্রীপুর থানার ভারপ্রাপ্ত পুলিশ কর্মকর্তা নিযুক্ত হন। ১৯৬২ সালে সার্কেল অফিস ও থানা উন্নয়ন কেন্দ্র স্থাপন করা হয়। ১ম সার্কেল অফিসার (উন্নয়ন) ছিলেন মো: নূরুল ইমান খান। ১৯৮৩ সালে মান উন্নীত থানায় উন্নীত হয়। উদ্ধোধন করেন মেজর জেনারেল আব্দুর রহমান। পরবর্তীতে সময়ে ১৯৮৩ সালে ইহা উজেলায় উন্নীত করা হয়। ১ম নির্বাহী অফিসার ছিলেন শ্রীযুক্ত বাবু ধীরাজ মালাকার, পরে তিনি গাজীপুরের জেলা প্রশাসক হন। ১৯৮৫ সালে উপজেলা চেয়ারম্যান পদের সৃষ্টি হয় এবং ১ম উপজেলা চেয়ারম্যান হন কাজিম উদ্দিন আহমেদ।
জনসংখ্যার উপাত্ত
-পোস্ট অফিস - ০৯টি (খ) গ্রামীণ-০৯টি
শিক্ষা
শ্রীপুর উপজেলায় রয়েছে ৪টি কলেজ। শ্রীপুর উপজেলা সদরে রয়েছে শ্রীপুর বিশ্ববিদ্যালয় কলেজ যার বর্তমান নাম শ্রীপুর মুক্তিযোদ্ধা রহমত আলী বিশ্ববিদ্যালয় কলেজ। শ্রীপুর উপজেলার অন্তর্গত মাওনাতে রয়েছে পিয়ার আলী ডিগ্রী কলেজ। জৈনাবাজারে অবস্থিত আব্দুল আওয়াল ডিগ্রী কলেজ।
অর্থনীতি
উপজেলার বিশাল এলাকার মাওনা ও অন্যান্য জায়গায় একাধিক সরকারি ও বেসরকারী পার্ক ও উদ্যান রয়েছে। যেখানে দেশের অন্যান্য অঞ্চল হতে লোকজন বনভোজনের জন্য আগমন করে থাকে। শ্রীপুর উপজেলা এলাকায় প্রচুর পরিমাণ মৌসুমী ফল হয়। বিশেষ করে কাঁঠালের মৌসুমে এখানকার কাঁঠাল স্থানীয় চাহিদা পুরনের পর দেশের অন্যান্য অঞ্চলে রপ্তানী করা হয়ে থাকে। এছাড়া উপজেলা এলাকায় অনেক আম ও লিচু বাগান রয়েছে, যা অর্থনীতিতে ব্যপক ভূমিকা রাখে। উপজেলার মাওনা অঞ্চলটি জেলার অন্যতম ব্যবসাকেন্দ্র হিসেবে ইতোমধ্যেই সুপ্রতিষ্ঠিত হয়েছে। এখানে বিপুলসংখ্যক শিল্পকারখানা প্রতিষ্ঠিত হয়েছে। এদের মধ্যে গার্মেন্টস, টেক্সটাইল, সিরামিক, কাচ ও কেমিক্যাল শিল্প উল্লেখযোগ্য।
নদীসমূহ
শ্রীপুর উপজেলায় প্রায় ৪টি নদী আছে। সেগুলো হচ্ছে
আছাবল উদ্যান
আছবল গার্ডেন, "রাজপুত্রদের স্থান", ভারতের অনন্তনাগ জেলার আছাবল শহরে কাশ্মীর উপত্যকার দক্ষিণ-পূর্ব প্রান্তে অবস্থিত একটি ছোট মুঘল উদ্যান । হিমালয় পর্বতমালার নিকটে অবস্থিত
পটভূমি
এটি প্রায় ১৬২০ খ্রিস্টাব্দে মুঘল সাম্রাজ্যের সম্রাট জাহাঙ্গীরের স্ত্রী নূর জাহান দ্বারা নির্মিত হয়েছিল " সকলের মধ্যে সবচেয়ে বড় বাগান প্রেমী" । গুলব সিংহ এটিকে  ছোট আকারে  পুনর্নির্মাণ করেছিলেন ।বর্তমানে এটি  একটি সরকারী উদ্যান। বাগানের একটি প্রধান বৈশিষ্ট্য হ'ল একটি জলপ্রপাত যা জলাশয়ে প্রবেশ করেছে।
এই জায়গাটি তার বসন্তের জন্যও খ্যাত, যা কাশ্মীরের সেরা এবং এটি ব্রিংঘি নদীতে পুনরায় আবির্ভূত হয়েছে । মনে করা হয়, যার ব্রাং পরগনার ওয়ানি ডিভালগাম গ্রামের এক পাহাড়ের নীচে হঠাৎ একটি বড় ফিশারের মধ্য দিয়ে জলরাশি হঠাৎ অদৃশ্য হয়ে যায়। কথিত আছে যে এটি পরীক্ষা করার জন্য, ওয়ানি ডিভালগামের যেখানে এই  জল অদৃশ্য হয়ে যায় সেখানে প্রচুর পরিমাণে তূষ ফেলা  হয়েছিল এবং সেই তুষ আছাল বসন্ত থেকে বেরিয়ে এসেছিল। নিম্ন স্পারের পাদদেশের নিকটবর্তী স্থানে বসন্তের জল প্রবাহিত হয় যা ডিওডার গাছের সাথে ঘনভাবে আবৃত থাকে ।এক জায়গায় এটি একটি তির্যক ফাটল থেকে বেরিয়ে আসে যে সম্পূর্ণ  ব্যক্তির দেহের আকৃতির ।এটি প্রায় ১৮ ইঞ্চি উঁচুতে একটি আকার তৈরি করে এবং ব্যাস প্রায় এক ফুট।
ফরীদ উদ্দীন মাসঊদ
ফরীদ উদ্দীন মাসঊদ (জন্ম: ৭ মার্চ ১৯৫০) বাংলাদেশের একজন আলোচিত ও সমালোচিত ইসলামি ব্যক্তিত্ব। বর্তমানে তিনি শোলাকিয়া জাতীয় ঈদগাহের ইমাম, জাতীয় দ্বীনি মাদ্রাসা শিক্ষাবোর্ড বাংলাদেশ ও বাংলাদেশ জমিয়তুল উলামার সভাপতি, ইকরা বাংলাদেশের পরিচালক। এক লক্ষাধিক আলেম কর্তৃক স্বাক্ষরিত মানবকল্যাণে শান্তির ফতওয়া শীর্ষক জঙ্গিবাদবিরোধী ফতোয়ার জন্য তার পরিচিতি রয়েছে। তিনি জামায়াতে ইসলামী ও কাদিয়ানিদের কঠোর সমালোচক এবং তিনিই গণজাগরণ মঞ্চে বাংলাদেশের যুদ্ধাপরাধীদের বিচারের দাবি জানানো প্রথম আলেম।
আলেম সমাজে বাংলা ভাষার বিস্তারে লাজনাতুত তলাবা নামক একটি সংগঠনের কর্ণধার, কওমি মাদ্রাসার সরকারি স্বীকৃতি আদায়, মসজিদে ইমাম-মুয়াজ্জিনদের সরকারি ভাতা বাস্তবায়নসহ বিভিন্ন ক্ষেত্রে তার উল্লেখযোগ্য অবদান রয়েছে। তিনি ইসলামিক ফাউন্ডেশন বাংলাদেশের পরিচালক ছিলেন। মাসিক পাথেয় পত্রিকার প্রতিষ্ঠাতা সম্পাদক সহ তার স্বরচিত ও অনুবাদকৃত গ্রন্থের সংখ্যা অর্ধশতাধিক। মিসরের আল-আজহার বিশ্ববিদ্যালয়ে তার রচিত বই পাঠ্যসূচিতে অর্ন্তভুক্ত। এছাড়াও তিনি এশিয়া ফাউন্ডেশনের বিশেষ পরামর্শক, ফাউন্ডেশন ফর গ্লোবাল পলিসি স্টাডিজ, ইসলামিক রিসার্চ কাউন্সিল অব বাংলাদেশ, ইকরা মাল্টিমিডিয়া ওয়ার্ল্ডওয়াইড লিমিটেডের সভাপতি এবং ইসলামী গবেষণা পরিষদ এবং বেসরকারি দাতব্য সংস্থা ইসলাহুল মুসলিমিন পরিষদের প্রতিষ্ঠাতা পরিচালক সহ উল্লেখযোগ্য সংখ্যক ধর্মীয় প্রতিষ্ঠানের প্রতিষ্ঠাতা। তার কিছু কর্মকাণ্ড নিয়ে নানা সময় বেশ সমালোচনার সৃষ্টি হয়েছে এবং তার উপর হত্যাচেষ্টাও হয়েছে।
জন্ম ও বংশ
মাসঊদ ১৯৫০ সালের ৭ মার্চ কিশোরগঞ্জ জেলার পাকুন্দিয়া উপজেলার হিজলিয়া গ্রামে জন্মগ্রহণ করেন। তার পৈতৃক নিবাস একই জেলার তাড়াইল থানাধীন বেলংকা গ্রামে। পিতা আব্দুর রশীদ পেশায় একজন শিক্ষক ছিলেন এবং মা সৈয়দা জেবুন্নেসা। ব্যক্তিজীবনে তিনি এক কন্যা ও তিনপুত্রের জনক যথা ক্রমে সদরুদ্দীন মাকনুন,জুনুদ উদ্দীন মাকতুব,যার‌ওয়াত উদ্দিন সামনুন,।
কর্মজীবন
কিশোরগঞ্জের জামিয়া ইমদাদিয়া থেকে তাকমিল ফিল হাদিস সমাপ্তির পর ১৯৬৯ সালে তিনি সেখানেই শিক্ষকতা শুরু করেন। পরবর্তীতে বাংলাদেশের স্বাধীনতা যুদ্ধ শুরু হলে শিক্ষকতা ছেড়ে যুদ্ধে মনযোগী হন। স্বাধীনতার পর তিনি ঢাকার জামিয়া ইসলামিয়া দারুল উলুম মাদানিয়ায় শিক্ষকতা শুরু করেন। অতঃপর দারুল উলুম দেওবন্দ চলে যান এবং দেওবন্দ থেকে ফিরে তৎকালীন জামিয়া আরাবিয়া ইমদাদুল উলূম ফরিদাবাদ মাদ্রাসায় মুহাদ্দিস হিসেবে যোগদান করেন। জামিয়া শরইয়্যাহ মালিবাগ, জামিয়া মাদানিয়া বারিধারা ইত্যাদি প্রতিষ্ঠানে শিক্ষকতা করে বর্তমানে জামিয়া ইকরা বাংলাদেশের শায়খুল হাদিস হিসেবে কর্মরত রয়েছেন।
১৯৭৭ সালে তিনি ইসলামিক ফাউন্ডেশন বাংলাদেশে যোগদান করে পরিচালক সহ বিভিন্ন দায়িত্ব পালন করেছেন। এরপর তিনি সেবামূলক বেসরকারি সংস্থা ইসলাহুল মুসলিমীনের চেয়ারম্যানের দায়িত্বে নিযুক্ত হন এবং ইসলামি গবেষণা পরিষদের বাংলাদেশের চেয়ারম্যান হিসেবে গবেষণামূলক কর্মকাণ্ড পরিচালনা করেন।
বর্তমানে তিনি শোলাকিয়া জাতীয় ঈদগাহের ইমাম, জাতীয় দ্বীনি মাদ্রাসা শিক্ষাবোর্ড বাংলাদেশ ও বাংলাদেশ জমিয়তুল উলামার সভাপতি, ইকরা বাংলাদেশের পরিচালক, এশিয়া ফাউন্ডেশনের বিশেষ পরামর্শক, ফাউন্ডেশন ফর গ্লোবাল পলিসি স্টাডিজ, ইসলামিক রিসার্চ কাউন্সিল অব বাংলাদেশ, ইকরা মাল্টিমিডিয়া ওয়ার্ল্ডওয়াইড লিমিটেডের সভাপতি এবং মাসিক পাথেয় পত্রিকার সম্পাদক।
তাসাউফ
তিনি আসআদ মাদানি থেকে তিনি ইজাজতে বায়আত লাভ করেছেন।
বাংলা ভাষাকেন্দ্রিক অবদান
ছাত্রজীবন থেকেই তিনি লেখালেখি শুরু করেন। ‘ইসলামে শ্রমিকের অধিকার’ তার উল্লেখযোগ্য মৌলিক গ্রন্থের একটি। তাছাড়া দৈনিক আজাদ, দৈনিক ইত্তেফাক সহ বিভিন্ন জাতীয় দৈনিকে লেখালেখি করেছেন। দৈনিক ইত্তেফাকে কিছুদিন ‘ফারান রাশেদী’ ছদ্মনামে উপসম্পাদকীয়ও লিখেছেন। বাংলাদেশের আলেমসমাজে বাংলা ভাষার বিস্তারে লাজনাতুত তলাবা নামক একটি সংগঠনের কর্ণধার হিসেবে তার উল্লেখযোগ্য ভূমিকা রয়েছে। লাজনাতুত তলাবা থেকে অনেক আলেম লেখকের সৃষ্টি হয়েছে। যাদের মধ্যে উল্লেখযোগ্য: ইসহাক ফরীদী, ড. মুশতাক আহমদ, যাইনুল আবেদীন, আবুল ফাতাহ মুহাম্মদ ইয়াহইয়া প্রমুখ। বাংলা ভাষাকেন্দ্রিক সংগ্রামে তার প্রধান অনুপ্রেরণা ছিলেন কাজী মুতাসিম বিল্লাহ। লেখালেখির জগতে ১২টি অনুবাদকৃত সহ তার স্বরচিত গ্রন্থের সংখ্যা ৩১টি। তাছাড়া তিনি ‘মাসিক পাথেয়’ নামে একটি বাংলা ইসলামি পত্রিকাও চালু করেছেন।
হাদিস কেন্দ্রিক অবদান
বাংলাদেশে হাদিসে মুসালসালাতের পাঠদান করে আসছেন তিনি। মসজিদে নববীতেও তিনি হাদিসে মুসালসালাতের শিক্ষা প্রদান করেছেন। এতে মাগওয়ুর বানুন, আবু উবাইদা আব্দুল্লাহ বিন হোসাইন, আহমদ বিন আব্দুর, মুহাম্মদ আল আমিন বিন ইলিয়াস সহ প্রমুখ আরব আলেম ও ছাত্র অংশ নেন। এরই ধারাবাহিকতায় বাংলাদেশে প্রথম আন্তর্জাতিক হাদিস কনফারেন্সের আয়োজন করা হয় তার প্রতিষ্ঠিত ইকরা বাংলাদেশ মাদ্রাসার মিলনায়তনে। এতে মক্কা, সিরিয়া ও ইরাক থেকে কয়েকজন মুহাদ্দিস অংশ নেন। সর্বশেষ তিনি দুই হাজার পৃষ্ঠার পাণ্ডুলিপিতে সীরাত রচনা সমাপ্ত করেছেন।
জামিয়াতুল ইসলাহ আল মাদানিয়া ও বেলংকার ইসলাহি ইজতেমা
দেওবন্দি চিন্তাধারার সমর্থক হিসেবে তিনি বাংলাদেশে দেওবন্দি চিন্তাধারার প্রচার ও প্রসারে আত্মনিয়োগ করেন। যেজন্য তিনি তাড়াইল উপজেলার জাওয়ার ইউনিয়নের (বেলংকা) ইছাপশর গ্রামে জামিয়াতুল ইসলাহ আল মাদানিয়া নামে একটি মাদ্রাসা প্রতিষ্ঠা করেন। উক্ত মাদ্রাসার মাঠে প্রতি বছর চার দিনব্যাপী ইসলাহি ইজতেমার আয়োজন করে থাকেন। দূরদূরান্তের আলেম ওলামা ও জনসাধারণ এতে অংশগ্রহণ করেন। এর মাধ্যমে জনসাধারণকে তিনি আত্মশুদ্ধির প্রতি উদ্বুদ্ধ করেন।
বাংলাদেশ জমিয়তুল উলামা
জমিয়তুল উলামার বাংলাদেশ শাখার চেয়ারম্যান হিসেবে তিনি দায়িত্ব পালন করছেন। এ সংগঠনটির মাধ্যমে বাংলাদেশে কওমি মাদ্রাসার স্বীকৃতি আদায়ের লক্ষ্যে তিনি বাংলাদেশ কওমি মাদ্রাসা শিক্ষা কমিশনের কো-চেয়ারম্যান হিসেবে দায়িত্ব পালন করেছেন। উপরন্তু বাংলাদেশের ইমামদের সরকারি ভাতা প্রদানের লক্ষ্যে আবেদনও করেন স্বীকৃতি প্রদানের কৃতজ্ঞতাস্বরূপ আয়োজিত শুকরানা মাহফিলে। তিনি বলেন, “দেশের গ্রামে গঞ্জে প্রচুর মসজিদ আছে। সেখানে ইমাম ও মুয়াজ্জিনরা কাজ করেন। তারা ৫০০-৭০০ টাকা ভাতা পান। কিন্তু অনেক দেশে ইমাম, মুয়াজ্জিনদের জন্য সরকারের পক্ষ থেকে ভাতার ব্যবস্থা করা হয়। আমাদের পাশের দেশ ভারতের পশ্চিমবঙ্গেও সেই ব্যবস্থা আছে। আমি মসজিদ ইমামদের জন্য পাঁচ হাজার টাকা আর মুয়াজ্জিনদের জন্য তিন হাজার টাকা ভাতার ব্যবস্থা সরকারের পক্ষ থেকে করার জন্য প্রধানমন্ত্রীর কাছে অনুরোধ করছি। এতে ৫০০-৭০০ কোটি টাকার মতো লাগবে।"
উক্ত শুকরানা মাহফিলে তৎকালীন বাংলাদেশ কওমি মাদ্রাসা শিক্ষা কমিশনের চেয়ারম্যান ও আল হাইআতুল উলয়া লিল জামিআতিল কওমিয়া বাংলাদেশের চেয়ারম্যান শাহ আহমদ শফীকে স্বাধীনতা পদক প্রদানের জোর আহ্বানও জানান তিনি।
কওমি মাদ্রাসার স্বীকৃতি
কওমি মাদ্রাসার সরকারি স্বীকৃতি বাস্তবায়নের লক্ষ্যে তিনি ব্যাপক ভূমিকা রেখেছেন। কওমি শিক্ষার স্বীকৃতি নিয়ে ২০০৬ সালেও আলেমরা দাবি জানিয়েছিল। ২০০৬ সালে ওলামা-মাশায়েখদের এক সমাবেশে সাবেক প্রধানমন্ত্রী খালেদা জিয়া কওমি শিক্ষাসনদের স্বীকৃতির ঘোষণা দেন। কিন্তু তা আর কার্যকর হয়নি। পরবর্তীকালে শেখ হাসিনা সরকারের কাছে আহ্বান জানানো হয় এবং আলেমগণকে একজোট করার উদ্যোগ নেওয়া হয়। শাহ আহমদ শফীকে কেন্দ্র করে একটি কমিটি গঠন করে উক্ত স্বীকৃতি বাস্তবায়নের লক্ষ্যে কার্যক্রম চালানো হয়। উক্ত কমিটিতে ফরীদ উদ্দীন মাসঊদকে কো-চেয়ারম্যান করা হয়।
২০১৬ সালে গণভবনে কওমি মাদ্রাসার আলেমদের সঙ্গে এক সাক্ষাৎকার অনুষ্ঠানে কওমি মাদ্রাসার সর্বোচ্চ সনদকে সাধারণ শিক্ষার স্নাতকোত্তর ডিগ্রির স্বীকৃতি দেওয়ার ঘোষণা দেন প্রধানমন্ত্রী শেখ হাসিনা। পরে কয়েকদিনের মধ্যে স্বীকৃতির প্রজ্ঞাপনও জারি করে সরকার।
মাদ্রাসা ও সাধারণ শিক্ষা ব্যবস্থার মধ্যে দূরত্ব ঘোঁচানো নিয়েও কাজ করেছেন ফরীদ উদ্দীন মাসঊদ। এ উদ্দেশ্যে আয়োজিত এক সেমিনারে তিনি বলেন, “বিশ্ববিদ্যালয়ে যারা পড়ে, তারা জানে না মাদ্রাসা শিক্ষা কী? আবার যারা মাদ্রাসায় পড়ে, তারাও আধুনিক শিক্ষা সম্পর্কে জানে না। দুই শিক্ষা ব্যবস্থার মধ্যে ভুল বোঝাবুঝি দূর করতে হবে। মাদ্রাসা ও জেনারেল শিক্ষার একজন আরেকজনকে জানার সুযোগ তৈরি করতে হবে।”
জামায়াতে ইসলামী, কাদিয়ানী (আহমদিয়া) মতবাদ ও জঙ্গিবাদ-বিরোধী কর্মকাণ্ড
জামায়াতে ইসলামীর বিরুদ্ধে তিনি আজীবন আন্দোলন ও প্রতিবাদসভা পরিচালনা করেছেন। জামায়াতের বিরুদ্ধে সরব হওয়ায় চার দলীয় জোট সরকারের আমলে জেএমবির মিথ্যা মামলায় তাকে গ্রেপ্তার করা হয়। জেলে থাকাকালীন তিনি তার বিখ্যাত বই মাওলানা ফরিদ এখন কারাগারে লেখেন এবং পরে সেটি পাথেয় প্রকাশনী থেকে প্রকাশ পায়।
কাদিয়ানী মতবাদের বিরুদ্ধেও তিনি আলোচনায় সরব আছেন। যদিও সংখ্যালঘু কাদিয়ানীদের ওপর হামলার সরাসরি সমালোচনা তিনি করেছেন। এ ব্যাপারে তিনি বলেন, ‘‘আহমদিয়াদের সাথে আমাদের ধর্মীয় বিশ্বাসের পার্থক্য আছে৷ সেটা নিয়ে আমরা কথা বলছি৷ আমরা যৌক্তিকভাবে আমাদের কথা তুলে ধরব৷ কিন্তু হামলা চালানো কোনোভাবেই গ্রহণযোগ্য নয়৷ এটা কোনো প্রকৃত মুসলমান করতে পারে না৷ ''
তাছাড়া আইএস, আল-কায়দা প্রভৃতি সংগঠনের বিরুদ্ধে প্রকাশ্য বক্তৃতা ও ফতোয়া প্রদান করে তিনি বিশ্বব্যাপী ব্যাপক আলোচিতও হয়েছেন। তার উক্ত ফতোয়ায় ধর্মের নামে সাধারণ মানুষের ওপর হামলা, ধর্মীয় উপাসনালয়ে হামলাসহ সব ধরনের সন্ত্রাসী কর্মকাণ্ডকে নিষিদ্ধ বলা হয় এবং এ ব্যাপারে জনসচেতনতা তৈরিতে উদ্বুদ্ধ করা হয়।
জনসেবা
ইসলাহুল মুসলিমীন পরিষদ বাংলাদেশ নামে একটি সেবাসংস্থা প্রতিষ্ঠা করে বিভিন্ন প্রাকৃতিক দূর্যোগে দেশের বিভিন্ন অঞ্চলে সহায়তা প্রদান করছেন। বিভিন্ন স্থানে বন্যাদুর্গতদের খাদ্যসহায়তা, দুস্থ মানুষদের চিকিৎসা ও চিকিৎসাসামগ্রী প্রদান, দরিদ্রদের কর্মসংস্থান সহ বিভিন্ন জনসেবামূলক কর্মকাণ্ড পরিচালনা করছেন।
এছাড়াও 'যৌতুক দেব না, যৌতুক নেব না' স্লোগানকে সামনে রেখে কিশোরগঞ্জের ইটনা, তাড়াইল, দিনাজপুরের বীরগঞ্জ, টাঙ্গাইলের মধুপুর, সিলেটের কানাইঘাটে যৌতুকবিহীন গণবিবাহের আয়োজনও করেন। এসব আয়োজনে এতিম ও অসহায় বর-কনেদের বিবাহপরবর্তী প্রয়োজনীয় সামগ্রী সহ যেমন: বর ও কনের বিয়ের কাপড়-চোপড়; কর্মসংস্থানের জন্য ভ্যান, সেলাই মেশিন, ছাগল প্রভৃতি দিয়ে যৌতুকবিহীন বিয়ের ব্যবস্থা করা হয়।   এছাড়াও বিভিন্ন স্থানে মাদ্রাসা শিক্ষক প্রশিক্ষণ ও নারী অধিকার উন্নয়নেও এশিয়া ফাউন্ডেশনের সমন্বয়ে বিভিন্ন কার্যক্রম পরিচালনা করেন।
তাছাড়া রোহিঙ্গাক্যাম্পে ত্রাণ সরবরাহ, দেশব্যাপী করোনা দুর্গত পরিবারকে সহায়তা সহ বিবিধ কর্মকাণ্ড ইসলাহুল মুসলিমীন পরিষদ বাংলাদেশের মাধ্যমেই পরিচালনা করেছেন।
দেশপ্রেম ও মুক্তিযুদ্ধে অবদান
ফরীদ উদ্দীন মাসঊদকে বাংলাদেশের আলেম মুক্তিযোদ্ধার মাঝে বিশেষভাবে উল্লেখ করা হয়। তিনি মুক্তিযুদ্ধে সাংগঠনিক কাজকর্মে জড়িত ছিলেন এবং সর্বদাই মুক্তিযুদ্ধের স্বপক্ষে আন্দোলন করেছেন। তিনি এক সাক্ষাৎকারে বলেন, ‘যুদ্ধের সময় আমি কিশোরগঞ্জের জামিয়া ইমদাদিয়া মাদ্রাসায় শিক্ষক হিসেবে যোগ দিয়েছিলাম। কোনো সশস্ত্রযুদ্ধে অংশ নিইনি। তবে মুক্তিযুদ্ধের পক্ষে মানুষকে ঐক্যবদ্ধ করতে কাজ করেছি। পাশাপাশি মুক্তিযোদ্ধাদের সহায়তা করেছি। সাংগঠনিক কিছু কাজও করেছি। যুদ্ধের সময় আমি কিশোরগঞ্জের তাড়াইলে ছিলাম।’ মূলত তিনি তার শিক্ষকবৃন্দের কাছ থেকে দেশপ্রেমে উদ্বুদ্ধ হয়েই মুক্তিযুদ্ধের পক্ষে কাজ করেছেন। তার শিক্ষক কাজী মুতাসিম বিল্লাহ ছিলেন একজন আলেম মুক্তিযোদ্ধা।
যুদ্ধাপরাধীদের বিচারের দাবিতে সংগ্রাম
২০০১ সালে চার দলীয় জোট সরকার গঠন করলে বাংলাদেশ জামায়াতে ইসলামীর মতিউর রহমান নিজামী ও আলী আহসান মুহাম্মদ মুজাহিদকে মন্ত্রী নিযুক্ত করা হয়। এর প্রতিবাদে তিনি ইসলামিক ফাউন্ডেশন বাংলাদেশের পরিচালকের পদ থেকে পদত্যাগ পত্রে বাংলাদেশের স্বাধীনতা বিরোধীদের বিরুদ্ধে নিজের অবস্থান উল্লেখ করত স্বেচ্ছা-অবসর গ্রহণ করেন। ২০০৫ সালে যুক্তরাজ্যে এক আন্তর্জাতিক শান্তি সম্মেলনে যাত্রাকালে মাসঊদকে শাহজালাল আন্তর্জাতিক বিমানবন্দর থেকে ১৭ আগস্ট ২০০৫ সালের দেশব্যাপী চালানো বোমা হামলার সাথে সংশ্লিষ্টতার অভিযোগ দেখিয়ে গ্রেফতার করা হয়। গ্রেফতারের পর আদালতকে তিনি বলেন, “জামায়াতের মতিউর রহমান নিজামী বোমা হামলার সাথে জড়িত। তাকে বন্দি করুন তাহলে সব তথ্য পাওয়া যাবে”। অতঃপর দুইদিনের রিমান্ডের পর তার বিরুদ্ধে বোমা হামলার সংশ্লিষ্টতার অভিযোগ প্রমাণিত না হওয়ায় মামলার তদন্তকারী কর্মকর্তা মামলার তদন্ত প্রতিবেদনে তাকে অভিযোগপত্র থেকে অব্যাহতি প্রদান করেন এবং তার বিরুদ্ধে আনা অভিযোগকে “মিথ্যা, ভিত্তিহীন ও সাজানো” বলে উল্লেখ করেন। পরে উক্ত জেএমবি মামলা প্রত্যাহার করা হলেও মানি লন্ডারিংয়ের অভিযোগে তাকে ছয়মাস কারাবন্দী থাকতে হয়।
আন্তর্জাতিক অপরাধ ট্রাইব্যুনালের পর্যবেক্ষণে যুদ্ধাপরাধে জড়িত বলে উল্লিখিত দল জামায়াতে ইসলামীকে রাজনৈতিক ভাবে প্রতিহত করতে তিনি ২০০৬ সাল থেকে আন্দোলন শুরু করেন। পরবর্তীতে সেক্টর কমান্ডার্স ফোরামের সাথে যুদ্ধাপরাধীদের বিচারের দাবিতে আন্দোলন করেন। তিনি সেক্টর কমান্ডার্স ফোরামের এক মতবিনিময় সভায় নিজামী সহ সকল যুদ্ধাপরাধীদের বিচারের দাবি জানান। সমগ্র বাংলাদেশ জুড়ে তিনি সভাসমাবেশ করে যুদ্ধাপরাধীদের বিচারের দাবিতে জনমত তৈরী করেন।